શહેરના તૂટેલા રસ્તાનો મામલો તો છેક જુલાઇ-ર૦૧૭થી રાજ્યભરમાં ગાજી રહ્યો છે. રોડના કામના ભ્રષ્ટાચારના મામલે હાઇકોર્ટ અવારનવાર મ્યુનિસિપલ સત્તાવાળાઓનો ઊધડો લઇ રહી છે. ઊબડખાબડ રસ્તાથી નિર્દોષ નાગરિકોના જાનમાલને નુકસાન થઇ રહ્યું છે, પરંતુ હવે રસ્તા પર આડેધડ રીતે જોવા મળતા બમ્પના મામલે પણ હાઇકોર્ટે તંત્ર સામે લાલ આંખ કરી છે. બીજી તરફ બમ્પ બનાવતી વખતે નિયત ધારાધોરણનું પાલન થતું નથી અને ૯૦ ટકા જેટલા બમ્પ નિયમોને નેવે મૂકીને બનાવાયા હોવાની કબૂૂલાત ખુદ કોર્પોરેશને કરી છે.